CELEX: 32013R0277
Language: hu
Date: 2013-03-19 00:00:00
Title: A Bizottság 277/2013/EU végrehajtási rendelete ( 2013. március 19. ) egyes áruk Kombinált Nómenklatúra szerinti besorolásáról

23.3.2013   
            
            
               HU
            
            
               Az Európai Unió Hivatalos Lapja
            
            
               L 84/11
            
         A BIZOTTSÁG 277/2013/EU VÉGREHAJTÁSI RENDELETE
   (2013. március 19.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 19-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Műanyagból készült termék több kis nyílással. A termék egy csatlakozó szigetelő részét alkotja. Nem tartalmaz fém érintkezőket, végpontokat vagy egyéb vezető anyagokat.
                  A terméket a végükön csatlakozókkal (végpontokkal) vagy érintkező elemekkel ellátott villamos vezetékek szigetelésére és rögzítésére szánják.
                  A vezetékeket a csatlakozón található nyílásokba kell bevezetni. A rövidzárlat elkerülése érdekében a termék elválasztja és szigeteli a vezető érintkezőket, és védelmet biztosít a külső behatásokkal szemben annak érdekében, hogy megelőzhető legyen például a szennyeződések bejutása.
                  
                      (1) Lásd a képet.
               
               
                  8547 20 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 2. a) pontja, valamint a 8547 és a 8547 20 00 KN-kód szövegezése határozza meg.
                  A termék teljes egészében nem vezető anyagból készült, és szigetelési célokra tervezték: a termék egy műanyagból készült szigetelőszerelvény (lásd még a 8547 vtsz.-hoz tartozó HR-magyarázat (A) pontjának első bekezdését).
                  A kizárólag vagy elsősorban a 8535, 8536 vagy 8537 vtsz. alá tartozó készülékek alkatrészeként a 8538 vtsz. alá történő besorolás kizárt, mivel a termék a 8547 vtsz. alá tartozik, és ezért a XVI. áruosztályhoz tartozó megjegyzések 2. a) pontjának megfelelően az adott vtsz. alá kell besorolni.
                  A terméket ezért – mint „szigetelőszerelvény műanyagból” – a 8547 20 00 KN-kód alá kell besorolni.
               
            
         
      
         (1)  A kép csupán tájékoztató jellegű.